**1ο Εξάμηνο**

##### Στοιχεία μαθήματος

|  |  |
| --- | --- |
| Υπεύθυνος καθηγητής | Δρ. Βασίλης Ζουμπουλίδης  00 30 2510 462605  vzumpu@teiemt.gr |
| Τίτλος | **Μικροοικονομική** |
| Μονάδες ECTS | 5 |
| Εξάμηνο | Α΄ |
| Σύντομη περιγραφή | Το μάθημα αυτό έχει ως σκοπό να εισαγάγει τους φοιτητές στα βασικά μικρο­οικονομικά μεγέθη και να βάλει τις βάσεις για την κατανόηση της λειτουργίας των αγορών, των διαδικασιών λήψης αποφάσεων τόσο των καταναλωτών όσο και των παραγωγών, αλλά και της συμπεριφοράς τους στις αγορές.  Το περιεχόμενο του μαθήματος είναι:  i. Εισαγωγή στην Οικονομική Επιστήμη.  ii. Βασικές οικονομικές έννοιες.  iii. Οι έννοιες της ζήτησης και της προσφοράς.  iv. Καθορισμός των τιμών.  v. Θεωρία επιλογής και ζήτησης του καταναλωτή.  vi. Στοιχεία από τη θεωρία της παραγωγής και του κόστους.  vii. Οι σκοποί και οι στόχοι της επιχείρησης.  viii. Μορφές Αγοράς. ix. Η επιχείρηση στον πλήρη ανταγωνισμό.  x. Μονοπώλιο.  xi. Μονοπωλιακός ανταγωνισμός και ολιγοπώλιο.  xii. Διεθνής παραγωγή και πολυεθνική επιχείρηση.  xiii. Βιομηχανική οργάνωση: η παραδοσιακή και η μοντέρνα προσέγγιση. |
| Σκοπός και στόχοι | Σκοπός του μαθήματος είναι να κατανοήσουν οι σπουδαστές τη χρησιμότητα της μικροοικονομικής θεωρίας και ανάλυσης στη διοίκηση των ιδιωτικών και δημοσίων επιχειρήσεων. Η απόκτηση από τους σπουδαστές εισαγωγικών γνώσεων για την μεθοδολογία της μικροοικονομικής θεωρίας. Η σύνδεση όλων αυτών των γνώσεων με την επιχείρηση και το μάνατζμεντ.  Οι εκπαιδευτικοί στόχοι του μαθήματος είναι γνωστικοί και απόκτησης δεξιοτήτων. Σε γνωστικό επίπεδο οι φοιτητές μετά την ολοκληρωμένη παρακολούθηση του μαθήματος θα πρέπει να έχουν κατανοήσει:   * Τις βασικές επιστημονικές έννοιες της Μικροοικονομικής Ανάλυσης * Τη σημασία της Οικονομικής θεωρίας της Ζήτησης και Προσφοράς στην λειτουργία του συστήματος της Ελεύθερης Αγοράς * Τη Συμπεριφορά του Καταναλωτή και της Ανταγωνιστικής Επιχείρησης. * Τη Δομή της Θεωρίας του Κόστους * Την λειτουργία των επιχειρήσεων στις διάφορες μορφές αγοράς * Τις βασικές Δομές των Θεωριών Ατελούς Ανταγωνισμού * Την Κυβερνητική Πολιτική Ελέγχου της Οργάνωσης και Αποδοτικότητας των Αγορών.   Σε επίπεδο δεξιοτήτων οι φοιτητές θα πρέπει:   * Να έχουν επίγνωση της στοιχειώδους κριτικής προσέγγισης των θεμάτων της Μικροοικονομικής Ανάλυσης που αφορούν την Οργάνωση και Διοίκηση των Επιχειρήσεων και τη Λειτουργία των Αγορών. * Να γνωρίζουν και να κατανοούν την επιστημονική αναγκαιότητα της χρήσεως διαφορετικών επιστημονικών συγγραμμάτων, για την επίλυση τεχνικοοικονο­μικών προβλημάτων στο επιστημονικό πεδίο της βασικής και εφαρμοσμένης Μικρο-Οικονομικής Ανάλυσης. * Να έχουν την δυνατότητα εφαρμογής βασικών Μαθηματικών Αρχών και Μεθόδων στην επίλυση επιχειρησιακών προβλημάτων, στον επιστημονικό χώρο της Μικροοικονομικής Ανάλυσης, στοιχεία απαραίτητα για την περαιτέρω συνέχιση των σπουδών τους. |
| Μέθοδος διδασκαλίας, διάρκεια και αξιολόγηση | Διαλέξεις και Ασκήσεις Πράξης  60 ώρες  Γραπτή τελική εξέταση |
| Ενδεικτική βιβλιογραφία | 1. Σημειώσεις Διδάσκοντα.   2. Κιόχος, Π., Παπανικολάου, Γ., Κιόχος, Α.: Σύγχρονη Μικροοικονομική Ανάλυση, Διαθέτης (Εκδότης): Ελένη Κιόχου, 2013.  3. Perloff M.J.: Μικροοικονομική, Έκδοση: 1η έκδ./2016 Διαθέτης (Εκδότης): BROKEN HILL PUBLISHERS LTD   1. Krugman, P., Wells, R.: Μικροοικονομική, Εκδόσεις Επίκεντρο, Β’ Έκδοση, 2011. 2. Nicholson, W., Snyder C.: Μικροοικονομική Θεωρία (2018), 3η έκδ., Εκδόσεις: Κριτική. |
| Ιστοχώρος | <https://eclass.teiemt.gr/courses/AD105/> |

##### Στοιχεία μαθήματος

|  |  |
| --- | --- |
| **Υπεύθυνος καθηγητής** | Παύλος Δελιάς  00 30 2510 462368  pdelias@teiemt.gr |
| **Τίτλος** | **Αρχές Οργάνωσης και Διοίκησης Επιχειρήσεων** |
| **Μονάδες ECTS** | 5 |
| **Εξάμηνο** | Α’ |
| **Σύντομη περιγραφή** | 1. Εισαγωγή στο Μάνατζμεντ και στις ικανότητες των ηγετικών στελεχών 2. Τάσεις και προβληματισμοί στην επιστήμη του μάνατζμεντ 3. Η επιχειρήση και η Φιλοσοφία της. 4. Στρατηγικές της επιχείρησης. 5. Ανάλυση του περιβάλλοντος των επιχειρήσεων 6. Αναπτυξιακές στρατηγικές 7. Ανταγωνιστικές στρατηγικές ( 8. Οργάνωση 9. Τεχνικές Οργάνωσης 10. Στελέχωση-Διαχείριση Ανθρώπινων Πόρων 11. Ηγεσία 12. Παρακίνηση ανθρώπινου δυναμικού ( 13. Έλεγχος |
| **Σκοπός και στόχοι** | Σκοπός του μαθήματος είναι να εισαγάγει τον φοιτητή,/τρια στις βασικές έννοιες της Διοίκησης των Επιχειρήσεων. Ειδικότερα, το μάθημα πραγματεύεται τις θεμελιώδεις λειτουργίες του Μάνατζμεντ. Μια σύντομη εξοικείωση με τις βασικές έννοιες του στελέχους, της επιχείρησης και των μορφών της, καθώς και των συνασπισμών, ακολουθείται από την εξελικτική παρουσίαση του μάνατζμεντ και των μεθόδων του. |
| **Μέθοδος διδασκαλίας, διάρκεια και αξιολόγηση** | Το μάθημα διεξάγεται με διαλέξεις και με Ασκήσεις Πράξης κατά τις οποίες οι φοιτητές παρουσιάζουν και ελέγχονται σε ομάδες. Η αξιολόγηση γίνεται με τους παρακάτω τρόπους:  Για τους φοιτητές που δεν συμμετέχουν στις ομαδικές εργασίες   * Γραπτή τελική εξέταση (100%)   Για τους φοιτητές που συμμετέχουν στις ομαδικές εργασίες   * Γραπτή τελική εξέταση (80%) * Μ.Ο. Βαθμολογιών Ομαδικών Εργασιών (20%) |
| **Ενδεικτική βιβλιογραφία** | 1. Διοίκηση Επιχειρήσεων, 11η Έκδοση, Bateman Shell [Λεπτομέρειες](https://service.eudoxus.gr/search/#a/id:50656013/0) 2. Μάνατζμεντ (3η έκδοση), Τερζίδης Κ. [Λεπτομέρειες](https://service.eudoxus.gr/search/#a/id:50658947/0) 3. Εισαγωγή στο Management 2η έκδοση, Schermerhorn R. John Jr., Bachrach G. Daniel [Λεπτομέρειες](https://service.eudoxus.gr/search/" \l "a/id:77107313/0) |
| **Ιστοχώρος** | https://eclass.teiemt.gr/courses/AD106/ |

##### Στοιχεία μαθήματος

|  |  |
| --- | --- |
| Υπεύθυνος καθηγητής | Δρ. Aθανάσιος Α. Μανδήλας  00 30 2510 462222  [smand@teiemt.gr](mailto:smand@teiemt.gr) |
| Τίτλος | **Χρηματοοικονομική Λογιστική Ι** |
| Μονάδες ECTS | 6 |
| Εξάμηνο | Α’ |
| Σύντομη περιγραφή | Σε θεωρία και εργαστήριο το αντικείμενο του μαθήματος είναι:   1. Εισαγωγικές έννοιες της Λογιστικής και της Οικονομικής Μονάδας. Ιστορική επισκόπηση. Κλάδοι Λογιστικής. Διακρίσεις οικονομικών μονάδων. Βασικές αρχές της λογιστικής 2. Οι οικονομικές καταστάσεις των επιχειρήσεων Βασικές έννοιες οικονομικών καταστάσεων Ισολογισμός (εισαγωγή) 3. Ισολογισμός (αναλυτικά). Λογιστική ισότητα Καταχώρηση περιουσιακών στοιχείων και υποχρεώσεων στον ισολογισμό 4. Αποτελέσματα Χρήσεως 5. Απογραφή της Περιουσίας της Επιχειρήσεως. Λογιστικά Γεγονότα-Καταχωρήσεις (μέρος 1ο). 6. Ημερολόγιο. Καθολικό 7. Λογαριασμοί. Πότε αυξάνονται και πιστώνονται σε σχέση με τον ισολογισμό. Έννοια και διάκριση των Λογαριασμών. Τεχνική τήρησης του λογαριασμού. Ανάλυση λογαριασμών. 8. Ισοζύγιο 9. Εγγραφές τέλους χρήσεως. Ο λογιστικός κύκλος κάθε χρήσεως 10. Ε.Λ.Π. Γενικά περί Ε.Λ.Π. Αναφορά στις ομάδες 11. Η κατάσταση Ταμειακών Ροών 12. Μεταβολές στην Καθαρή Περιουσία της Επιχείρησης 13. Σύνοψη |
| Σκοπός και στόχοι | Η εισαγωγή στις βασικές έννοιες της Χρηματοοικονομικής Λογιστικής. Η κατανόηση του ρόλου της Λογιστικής επιστήμης στις Οικονομικές Μονάδες. Η κατανόηση της διαδικασίας του λογιστικού κύκλου (σε μια οικονομική μονάδα) λαμβάνοντας υπόψη την καταχώρηση των λογιστικών γεγονότων και τη σύνταξη των Χρηματοοικονομικών Καταστάσεων. Παράλληλα θα επισημανθεί ο ρόλος των Ελληνικών Λογιστικών Προτύπων και των Διεθνών Λογιστικών Προτύπων στη Χρηματοοικονομική Λογιστική.  Με την παρακολούθηση του μαθήματος αναμένεται αυτός που θα το παρακολουθήσει να αποκομίσει γνώσεις και δεξιότητες οι οποίες δεν μπορούν να αποκτηθούν αποκλειστικά και μόνο με τη μελέτη του διδακτικού υλικού. Τέτοιες γνώσεις αφορούν την καθημερινή πρακτική όπως αυτή βιώνεται με τη συνδρομή επίκαιρων παραδειγμάτων από το επιχειρησιακό γίγνεσθαι. Επίσης, ο συμμετέχων στην εκπαιδευτική διαδικασία αναμένεται να αποκτήσει την ικανότητα κριτικής σκέψης |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμό εργαστήρια.  60 ώρες  80% Εξετάσεις  20% Εργασίες |
| Ενδεικτική βιβλιογραφία | 1. Εισαγωγή στη Λογιστική. Needles B., Marian P. 9789963258666. 2016 Broken Hill Publishers Ltd 2. Σύγχρονα Θέματα Χρηματοοικονομικής Λογιστικής, Μανδήλας Αθανάσιος, 2013, Δίσιγμα, ISBN: 978-960-9495-30-1 3. Χρηματοοικονομική Λογιστική, Τόμος Α', Αληφαντής Γεώργιος, 2015, Διπλογραφία, ISBN: 978-618-51980-0-85. 4. Εισαγωγή στη Λογιστική, Άγγελος Θ. Παπαδημητρόπουλος, 2018, Θεοδόσης Αγγ.Παπαδημητρόπουλος, ISBN: 978-618-83878-0. 5. Σημειώσεις Διδάσκοντα |
| Ιστοχώρος | <https://eclass.teiemt.gr/courses/AD138/>  <https://eclass.teiemt.gr/courses/AD143/> |

##### Στοιχεία μαθήματος

|  |  |
| --- | --- |
| Υπεύθυνος καθηγητής | Φλώρου Γιαννούλα  00 30 2510 462158  gflorou@teiemt.gr |
| Τίτλος | ***Μαθηματικά για Οικονομολόγους*** |
| Μονάδες ECTS | 5 |
| Εξάμηνο | A' |
| Σύντομη περιγραφή | *Βασικές έννοιες, θεωρία συνόλων.*  Συναρτήσεις μιας μεταβλητής  Έννοια και υπολογισμός παραγώγου συνάρτησης.  Οικονομική και γεωμετρική ερμηνεία παραγώγου  Ρυθμός μεταβολής  Παράγωγοι μεγαλύτερης τάξης  Μελέτη γραφικής παράστασης και εύρεση ακροτάτων τιμών συνάρτησης  Ολοκλήρωμα συνάρτησης, οικονομική και γεωμετρική ερμηνεία  Συναρτήσεις δύο μεταβλητών  Βελτιστοποίηση συναρτήσεων δύο μεταβλητών  Ισοϋψείς καμπύλες |
| Σκοπός και στόχοι | Σκοπός του μαθήματος είναι να εισαγάγει στη κατανόηση των μαθηματικών που χρησιμοποιούνται στην ερμηνεία και μελέτη της Οικονομίας  Με την παρακολούθηση του μαθήματος αναμένεται αυτός που θα το παρακολουθήσει να αποκομίσει γνώσεις και δεξιότητες οι οποίες δεν μπορούν να αποκτηθούν αποκλειστικά και μόνο με τη μελέτη του διδακτικού υλικού. Τέτοιες γνώσεις αφορούν την καθημερινή πρακτική όπως αυτή βιώνεται με τη συνδρομή παραδειγμάτων. Επίσης, ο συμμετέχων στην εκπαιδευτική διαδικασία αναμένεται να αποκτήσει την ικανότητα κριτικής σκέψης. |
| Μέθοδος διδασκαλίας, διάρκεια και αξιολόγηση | Διαλέξεις 13 x4 =52 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. ΠΡΟΣΚΛΗΣΗ ΣΤΑ ΜΑΘΗΜΑΤΙΚΑ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ ΤΟΜΟΣ Α', ΛΟΥΚΑΚΗΣ ΜΑΝΩΛΗΣ 3. ΜΑΘΗΜΑΤΙΚΑ ΓΙΑ ΟΙΚΟΝΟΜΟΛΟΓΟΥΣ, Θαλασσινός Ελευθέριος, Κόκοτος Δημήτριος 4. ΜΑΘΗΜΑΤΙΚΑ ΟΙΚΟΝΟΜΙΚΩΝ ΕΠΙΣΤΗΜΩΝ, Hoy Michael, Livernois John, McKenna Chris, Stengos Thanasis, Κυρίτσης Ιωάννης (επιμ.), 2012 |
| Ιστοχώρος | https://eclass.teiemt.gr/courses/AD156 |

##### Στοιχεία μαθήματος

|  |  |
| --- | --- |
| Υπεύθυνος καθηγητής | Καλλιόπη Καλαμπούκα  00 30 2510 462201  pkalab@teiemt.gr |
| Τίτλος | ***Στοιχεία Αστικού & Εμπορικού Δικαίου*** |
| Μονάδες ECTS | 5 |
| Εξάμηνο | A' |
| Σύντομη περιγραφή | *Βασικές έννοιες του δικαίου, πηγές του δικαίου, έννοια και είδη δικαιοπραξίας, σύμβαση και έννομες συνέπειες, γενικές αρχές αστικού δικαίου, εταιρίες του αστικού δικαίου, βασικές έννοιες του ενοχικού δικαίου, σύμβαση πώλησης, σύμβαση δωρεάς, σύμβαση μισθώσεως, κληρονομικό δίκαιο. Εισαγωγή στο εμπορικό δίκαιο, γενικό εμπορικό δίκαιο, εταιρικό δίκαιο προσωπικών και κεφαλαιουχικών εταιριών, δίκαιο αξιογράφων (επιταγή και συναλλαγματική).* |
| Σκοπός και στόχοι | Σκοπός του μαθήματος είναι να εισάγει τους φοιτητές σε βασικές έννοιες και λειτουργίες του δικαίου. Οι στόχοι του μαθήματος είναι οι φοιτητές να μπορούν να κατανοήσουν τη σημασία και λειτουργία των συμβάσεων του αστικού και εμπορικού δικαίου, την ανάλυση και ερμηνεία νομοθετικών διατάξεων ώστε να μπορούν να συνδέσουν τις νομικές γνώσεις με τις γνώσεις της λογιστικής. Επιπλέον, η λύση ασκήσεων πράξης τους βοηθούν να κατανοήσουν την πρακτική εφαρμογή της θεωρίας, δηλ. τη σύνδεση με την πρακτική επίλυση νομικών ζητημάτων που θα τους είναι απολύτως χρήσιμα και αναγκαία στην επαγγελματική τους απασχόληση. (ενδεικτικά : δήλωση φόρου κληρονομίας, μεταβιβάσεις κυριότητας, σύσταση και λειτουργία εταιριών, συνέπειες ακάλυπτων επιταγών, κλπ). |
| Μέθοδος διδασκαλίας, διάρκεια και αξιολόγηση | Διαλέξεις 13 x5 =65 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Γ. Βελέντζα, Εμπορικό Δίκαιο, Θεσσαλονίκη, 2018. 3. Γεωργίου Τριανταφυλλάκη, Εισηγήσεις Εμπορικού Δικαίου, Νομική Βιβλιοθήκη, 2018 4. Α.Ι.Α. Τζιώνα – Γ. Βελέντζα, Θεμελιώδεις Έννοιες Αστικού Δικαίου, Α’ –Β’, 8η έκδοση,  εκδ. IUS, Θεσσαλονίκη, 2008. |
| Ιστοχώρος | <https://eclass.teiemt.gr/courses/AD126> |

##### Στοιχεία μαθήματος

|  |  |
| --- | --- |
| Υπεύθυνος καθηγητής | Δρ Σταύρος Βαλσαμίδης  00 30 2510 462370  svalsam@teikav.edu.gr |
| Τίτλος | **Πληροφορική Ι** |
| Μονάδες ECTS | 5 |
| Εξάμηνο | Α' |
| Σύντομη περιγραφή | Σε θεωρία και εργαστήριο το αντικείμενο του μαθήματος είναι:  (α)*Θεωρία*: Εισαγωγή στην Πληροφορική Τεχνολογία. Λειτουργικά συστήματα. Δίκτυα, επικοινωνίες και Internet.  (β)*Εργαστήριο*: Λειτουργικά συστήματα Windows και Linux. Δίκτυα και Internet. Επεξεργασία Λογιστικών φύλλων με το Excel. VBA.  Αναλυτικά το περιεχόμενο του μαθήματος περιλαμβάνει:   1. Βασικές έννοιες της Πληροφορικής. Ιστορική εξέλιξη της πληροφορικής. Συστήματα αρίθμησης. Κωδικοποίηση της πληροφορίας. 2. Το υλικό του υπολογιστή (επεξεργαστής, κύρια μνήμη, βοηθητικές μνήμες, συσκευές εισόδου/εξόδου). Οργάνωση υπολογιστών. 3. Η αριθμητική του υπολογιστή. Δομή και λειτουργία του επεξεργαστή. 4. Το λογισμικό (γλώσσες προγραμματισμού, λειτουργικά συστήματα, εφαρμογές). Αυτοματισμός γραφείου. 5. Πολυμέσα. 6. Τηλεπληροφορική και τηλεπικοινωνίες. Δίκτυα υπολογιστών. 7. Βασικές Υπηρεσίες του INTERNET. Παγκόσμιος Ιστός. WWW Servers. Browsers. Μέθοδοι και εργαλεία αναζήτησης πληροφορίας. 8. Κινητή τηλεφωνία. Σύγχρονες Εξελίξεις στο χώρο της Πληροφορικής και των Επικοινωνιών. 9. Προγραμματισμός σε VBA. Αντικείμενα, Συλλογές, Ιδιότητες και Μέθοδοι. Διαδικασίες. 10. Μεταβλητές και Σταθερές. Εντολές MsgBox και InputBox. Εντολές Επιλογής. Εντολές Επανάληψης. 11. Προγραμματισμός σε VBA. Πίνακες. Προσαρμοσμένες Συναρτήσεις. |
| Σκοπός και στόχοι | Σκοπός του μαθήματος είναι η κατανόηση της χρησιμότητας και των δυνατοτήτων της Πληροφορικής Τεχνολογίας, η γνώση λειτουργικών συστημάτων ευρείας αποδοχής, η χρήση των βασικών εργαλείων για την αναζήτηση πληροφοριών στο Internet, και η επεξεργασία λογιστικών φύλλων, απαραίτητων για την επίλυση προβλημάτων κάθε λογιστή και η χρήση της VBA για προγραμματισμό.  Οι στόχοι είναι: (α) Η εξοικείωση του σπουδαστή με βασικές έννοιες της Πληροφορικής, οι οποίες θα αποτελέσουν τη βάση για την οικοδόμηση περισσότερο εξειδικευμένων γνώσεων. (β) Η κατανόηση της δομής της πληροφορίας σε ψηφιακή μορφή και των τρόπων αποθήκευσης, επεξεργασίας και μετάδοσης αυτής. (γ) Η κατανόηση από τους σπουδαστές της χρησιμότητας και των δυνατοτήτων της Επιστήμης της Πληροφορικής και των Επικοινωνιών καθώς και των σύγχρονων τεχνολογικών εξελίξεων. |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμένη εργαστηρίου με υπολογιστές  60 ώρες  80% Εξετάσεις  20% Εργασίες |
| Ενδεικτική βιβλιογραφία | 1. Σημειώσεις Διδάσκοντα. 2. Σφακιανάκης, Μ. (2003), Εισαγωγή στην Πληροφορική Σκέψη, Αθήνα: Εκδόσεις Κλειδάριθμος. ISBN: 960-209-638-1. 3. Τσολακίδης Κ. και Αμπαρτζόγλου Μ., "Η Πληροφορική ως εργαλείο στην εκπαίδευση και τις θεωρητικές επιστήμες", Γκιούρδας Β., 2005. 4. Bott, Ed., Leonhard, W. "Πλήρης Οδηγός του Ελληνικού Microsoft Office 2007", Γκιούρδας Β., 2008 |
| Ιστοχώρος | https://eclass.teiemt.gr/courses/AD108/ |